Vsebina

# Podatki o dokumentu

Polja podatkov o dokumentu vsebujejo podatke o lastnostih dokumenta, kot npr. datum, ko je bil dokument ustvarjen. Za ogled lastnosti dokumenta izberite Datoteka – Lastnosti.

Za dostop do tega ukaza ...

Izberite Vstavi – Polje – Dodatna polja, nato zavihek Podatki o dokumentu

Ko izvažate in uvažate dokumente HTML, ki vsebujejo polja Podatki o dokumentu, se uporabijo posebne oblike LibreOffice.

### Vrsta

Izpiše seznam vrst polj, ki so na voljo.

Vrsta | Pomen
--- | ---
Komentarji | Vstavi komentarje, kot so vneseni pod zavihkom Opis v pogovornem oknu Datoteka – Lastnosti.
Ustvarjeno | Vstavi ime avtorja, datum ali čas, ko je bil dokument ustvarjen.
Po meri | Vstavi vsebino iz polj lastnosti, ki se nahajajo pod zavihkom Lastnosti po meri v pogovornem oknu Datoteka – Lastnosti (prikazano le, če so dodane lastnosti po meri).
Ključne besede | Vstavi ključne besede, kot so vnesene pod zavihkom Opis v pogovornem oknu Datoteka – Lastnosti.
Nazadnje natisnjeno | Vstavi ime avtorja ter datum in čas, ko je bil dokument nazadnje natisnjen.
Spremenjeno | Vstavi ime avtorja in datum oz. čas zadnje shranitve.
Številka popravka | Vstavi številko različice trenutnega dokumenta.
Zadeva | Vstavi zadevo, kot je vnesena pod zavihkom Opis v pogovornem oknu Datoteka – Lastnosti.
Naslov | Vstavi naslov, kot je vnesen pod zavihkom Opis v pogovornem oknu Datoteka – Lastnosti.
Skupen čas urejanja | Vstavi količino časa, porabljenega za urejanje dokumenta.

Naslednja polja se lahko vstavijo le, če je na seznamu Vrsta izbrana ustrezna vrsta polja.

### Izberi

Izpiše seznam informacij, ki jih lahko vstavite za izbrano vrsto polja.

V vrste polj »Ustvarjeno«, »Spremenjeno« in »Zadnjič natisnjeno« lahko vključite avtorja, datum in čas ustrezne operacije.

### Oblika

Če polje prikazuje datum, čas ali število, se Oblika uporablja za prilagajanje videza datuma, časa oz. števila. Pogosto uporabljene oblike so prikazane v oknu Oblika, sicer kliknite »Dodatne oblike« za določitev oblike po meri.

Ko kliknete »Dodatne oblike«, se odpre pogovorno okno Oblika številk, kjer lahko določite obliko po meri.

## Fiksna vsebina

Polje vstavi kot nespremenljivo vsebino, to pomeni, da polja ni mogoče posodobiti.

Polja s fiksno vsebino so ovrednotena, ko ustvarite nov dokument iz predloge, ki vsebuje tako polje. Primer: datumsko polje s fiksno vsebino vstavi tisti datum, ko je bil dokument ustvarjen iz predloge.

Podprite nas!